NME huomioi The Guardianin tuoreen Lemmy Kilmisterin haastattelun, jossa rock-ikoni kertoo terveydentilastaan. Paremminkin on mennyt, Lemmy toteaa — nykyään hän joutuu nimittäin turvautumaan kävelykeppiin.

Lemmyn terveys nousi jälleen huolenaiheeksi, kun Motörheadin kesäkeikkoja jouduttiin perumaan Kilmisterin huonovointisuuden vuoksi. Miten mahtaa käydä tässä kuussa julkaistavan Bad Magic -albumin rundille sitten.

Lemmyn asenne ei kuitenkaan näytä hiipumisen merkkejä. Mies uhoaa haastattelussa olevansa ”tuhoutumaton” ja Motörheadin jatkavan niin kauan kuin laulaja jaksaa kävellä lavalla ilman keppiä. Lisäksi Lemmy on tehnyt suuria uhrauksia terveytensä eteen – hän on esimerkiksi vaihtanut viskikolan vodkaan ja appelsiinimehuun. ”Appelsiinimehu on parempaa, Coca-Cola suksikoon helvettiin”, Lemmyn tuumaa.